பிரமனூரில் கோவிந்தராஜ பெருமாள் கோயில் ஒன்று இருந்திருக்கிறது. அந்த கோயில் பற்றி அருட்கவி சீத்தாராமய்யங்கார் (1887-1961) அபிமான ஸ்தலங்களின் பாசுரங்கள் என்னும் தன்னுடைய திருவருட்பிரபந்தத்தில் இக்கோயிலைப்பற்றி ஒரு வெண்பா பாடியுள்ளார்.

(பக்கம் 273)<br> பிரமனூர்<br> 
இருவிகற்ப இன்னிசை வெண்பா'

"இங்குமங்குஞ் சென்றுபக்த ரேமாந் துலையாமல்<br>
சங்குஞ் சுதர்சநமுஞ் சார்ந்துயர்ந்த கோவிந்தன்<br>
பின்னை வளரும் பிரமனூரிற் றாணுவுடன்<br>
பொன்னுலகா யாக்கியதிப் பூ"

உரை
<br>
தன் பக்தர்கள் இங்கும் அங்கும் சென்று ஏமாந்து வருந்தாமல் இருப்பதற்காகத் திருமால் சங்கும் சக்கரமும் ஏந்தித் திருமகள் வளர்கின்ற பிரமனூரில் சிவனுடன் விளங்கிப் பொன்னுலகு ஆக்குகிறார். திறமைகள் வளர்வதால் பிரமனூரில் மேன்மேலும் செல்வம் வளர்கிறது; தேவலோகம் (பொன்னுலகம்) போல் திகழ்கிறது

மேலும் அவரே அபிமான ஸ்தலங்களின் கீர்த்தனங்கள் என்னும் தன்னுடைய கீர்த்தனங்களுள் இக்கோயிலில் உறையும் பெருமாளைப் பற்றி பாடியுள்ளார்.

(பக்கம் 427) <br> பிரமனூர் <br> பல்லவி' <br> 
"என்னைபாது காத்தருள்வாய் எழின்மிகுங் கோவிந்தா"<br>
அனுபல்லவி'<br>
"பின்னைவளரும் பிரமநூரில் பிரபலமாயுற்ற பிரபுவே" <br> (என்)
<br> சரணம்'

"அன்னையுமப்பனும் அன்புடன்வளர்ப்பர் <br>
"அழிந்திடுமுடலை யவரென்னசெய்வர்"<br>
"உன்னையன்றி உயர்ந்தவரீரேழு" <br>
"உலகிலுமில்லை உத்தமனே நித்தியனே"" (என்)

"உறவுறுமன்பர் உரமதில்மன்னி?" <br>
"உயர்நிலையருளும் உம்பர்பிரானே" <br>
"அறம்பொருளின்பம் அடைந்துயர்மோக்ஷம்" <br>
"அருள்வதர்க்கேற்ற அமைப்பிலமைத்து" (என்) <br> (பக்கம் 427)

உரை
<br>
திருமகள் வளர்கின்ற பிரமனூரில் புகழ் பெற்ற பிரபுவே! எழில் மிகு கோவிந்தா ! என்னைப் பாதுகாத்து அருள்வாய். தாயும் தந்தையும் அன்புடன் வளர்ப்பார்கள். உடல் அழிந்தால் அவர்கள் என்ன செய்யமுடியும்? உன்னையன்றி உயர்ந்தவர் ஈரேழு உலகிலும் இல்லை உத்தமனே ! நித்யனே ! உன் அன்பர்களின் நெஞ்சங்களில் நிலைபெற்று அவர்களுக்கு உயர்ந்த நிலையை அருளும் தேவர்களின் தலைவனே ! நான் அறம். பொருள், இன்பம் அடைந்து உயர்ந்த மோட்சத்தை எனக்கு அருள்வதற்கு ஏற்ற அமைப்பில் என்னை அமைத்துப் பாதுகாத்து அருள்வாய் ! எழில்மிகு கோவிந்தா!

கீர்த்தனையிலும் வெண்பாவிலும் பின்னைவளரும் எனத் திருமகள் (செல்வம்) வளர்கின்ற ஊராகப் பிரமனூரைப் போற்றிப் பாடுகிறார் சீதராம்ய்யாங்கார்.

பிரமனூரில் பெருமாளுக்கென்று ஒரு கோயில் இருந்ததும் அப்பெருமாள் கோயில் மிகவும் புகழ் பெற்ற ஒன்றாக இருந்து வந்திருப்பதும் தெரிகிறது. ஆனால் இக்கோயில் தற்போது பிரமனூரில் இல்லை. சீத்தாராமய்யங்காரின் கவிதைகளே அதற்குச் சான்றுகளாய் நிற்கின்றன.


தல வரலாறு
ஊர் சிறப்பு
பிரமனூரில் காணமல் போன கோவிந்தராஜ பெருமாள் கோயில் !!!
ஆலயச்சிறப்பு